ORIENTAVIMOSI SPORTO VARŽYBŲ „SAULĖS ESTAFETĖS 2023“ NUOSTATAI

TIKSLAI

 1. Populiarinti orientavimosi sportą Lietuvoje.

2. Bent vieneriomis varžybomis padidinti kuklų OS estafečių skaičių Lietuvoje.

3. Dar kartą gyvu pavyzdžiu paskatinti kitus šalies klubus rengti OS varžybas.

RENGĖJAI

OSK „Saulė“, varžybų direktorius K.Abramikas, vyr. sekretorius G.Rūkas, trasų planuotojas G.Kvietkus

DATA

2023 m. birželio 4 d. (sekmadienis). Pirmų grupių startas 12.00 val.

LIETUVOS OS VETERANŲ(-IŲ) LYGA

Estafečių rezultatai traukiami į Veteranų(-ių) lygos įskaitą.

VIETA

Bukiškio miškas, Vilniaus raj. savivaldybė.

Varžybų centras 54.781296, 25.216445.

ŽEMĖLAPIS, VIETOVĖ

Žemėlapis sudarytas 2017 m., pataisytas 2023 m., mastelis 1:10000 (V/M 14 ir V/M 55-70 grupėms mastelis 1:7500), horizontalės kas 2,5 m., autorius V. Tamulionis.

Miškas besikeičiantis, mišrus, vyrauja lapuočiai. Prabėgamumas nuo gero iki labai blogo. Kelių tinklas vidutinio tankumo. Daug įvairaus dydžio pelkių, praktiškai visos įveikiamos. Didžioji dalis atvirų vietų netvarkomos. Reljefas vidutinio stambumo ir sudėtingumo.

GRUPĖS

M (moterys), V (vyrai) 14, 16, 18, 21, 35, 45, 55 trijų etapų estafetė.

M,V 65, 70 – dviejų etapų estafetė.

Formuojant komandas galioja 2023 m. Lietuvos orientavimosi sporto veteranų ir veteranių lygų nuostatai.

REGISTRACIJA

DBsportas, iki 2023 m. gegužės 31 d. 24.00 val.

Pavėluota registracija (esant galimybei) – tik el. paštu osksaule@gmail.com, arba tel. 8 618 11353.

STARTO MOKESTIS

Grupėms M,V 14, 16, 18 – 18 Eur komandai (6 Eur dalyviui), grupėms M,V 21, 35, 45, 55 – 48 Eur komandai (16 Eur dalyviui).

Grupėms M,V 65, 70 – 24 Eur komandai (12 Eur dalyviui).

Užsiregistravę, bet nestartavę dalyviai moka pusės starto mokesčio dydžio baudą. Pavėlavę užsiregistruoti dalyviai, esant galimybei dalyvauti varžybose, moka pusantro karto didesnį starto mokestį. Varžybų dieną registracija negalima.

Starto mokesčiai ir baudos mokami varžybų vietoje arba į banko sąskaitą:

Gavėjas: Orientavimosi sporto klubas „Saulė“, įmonės kodas 191861365,

Sąskaita: LT14 7044 0600 0160 3159, bankas AB SEB bankas, banko kodas 70440.

ATSIŽYMĖJIMAS

SportIdent sistema, taip pat veiks bekontaktė atsižymėjimo sistema. SI kortelės nuoma jos neturintiems – 1 Eur, SIair kortelės nuoma – 2 Eur.

Daugiau nei vienam dalyviui naudotis ta pačia kortele draudžiama. Negražinus kortelės organizatoriams mokama kortelės vertės bauda.

DALYVIŲ NUMERIAI

Varžybų dalyviai privalo startuoti tik su organizatorių išduotais numeriais. Žiogeliai išduodami nebus, numerių tvirtinimu privalo pasirūpinti patys dalyviai.

APDOVANOJIMAS

Komandos prizininkės apdovanojamos prizais. Grupėje dalyvaujant 3 ir mažiau komandų, apdovanojama komanda nugalėtoja.

KITA

Suaugusieji už savo sveikatą atsako patys, už moksleivių sveikatą atsako jų treneriai.

###

ASMENS DUOMENŲ TVARKYMAS

Registruodamiesi į varžybas sutinkate, kad jūsų ir jūsų komandos narių pavardės, vardai, gimimo metai, komandos pavadinimas ir rezultatai būtų skelbiami https://dbsportas.lt/lt/varz

puslapyje. Gimimo metai šalia rezultatų nerodomi, jie kaupiami statistikos ir kontrolės tikslais (kad žmonės rungtyniautų savo amžiaus ir pajėgumo grupėse). Asmenys, registruojantys į varžybas kitus žmones turi užtikrinti, kad iš registruojamų asmenų yra gavę sutikimus aukščiau nurodytai informacijai skelbti minėtame puslapyje.

INFORMACIJA

Tel. 8 618 11353

osksaule@gmail.com